OpenLLM-France/wikimedia huggingface dataset:
# Rimpfischhorn

El Rimpfischhorn és una muntanya de 4.199 metres que es troba a la regió del Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 1r setembre 2011].
* «Summitpost.com» (en anglès). [Consulta: 1r setembre 2011].
Quatremils dels Alps :
Alps
Quatremils
categoria :
# Sant Ismael màrtir

Sant Ismael (Pèrsia, segle iv - Calcedònia, 362) va ser un màrtir cristià del segle IV mort per ordre de l'emperador romà Julià l'Apòstata.

## Vida

Ismael va néixer a Pèrsia, fill d'un pare gentil i d'una mare cristiana. La seva rectitud i bona fama feren que el Rei persa Alamundarus l'enviés, juntament amb els seus germans Sabel i Manel, a Calcedònia com a ambaixador per tal de pactar la pau amb l'emperador romà Julià l'Apòstata.
Aquest dirigent llatí, que havia renegat del cristianisme en ser entronitzat, intentà obligar a Ismael i els seus germans a assistir a un sacrifici pagà celebrat en un indret de Bitínia anomenat Trigó. En negar-se, van ser torturats, els seus caps foren punxats amb claus i, finalment, se'ls degollà i cremà.

## Significat

El nom Ismael, que apareix profusament a l'Antic Testament, vol dir Déu ha escoltat.

## Referències

* 1 2 Nieremberg, Juan Eusebio; García, Francisco. Flos Sanctorum (en castellà). Barcelona: Joseph Llopis, 1705.
# Jean Prodromidès

Jean Prodromidès (Neuilly-sur-Seine, 3 de juliol de 1927 - 5è districte de París, 17 de març de 2016) va ser un compositor francès.

## Biografia

Va néixer a Neuilly-sur-Seine el 1927 en una família melòmana. El seu pare, d'origen grec, tenia una pianola per la qual es va familiaritzar amb les obres de Beethoven i Wagner. Va ser deixeble de René Leibowitz, que el va introduir en la composició dodecafònica i en sèrie. Juntament amb altres alumnes de Leibowitz, Serge Nigg, Antoine Duhamel i André Casanova, va fer la primera representació de Les explicacions de les Metàfores de Leibowitz, op. 15, a París el 1948.
Prodromidès va compondre per a pel·lícules com Maigret et l'Affaire Saint-Fiacre i Danton. Prodromidés va ser elegit per "l'Académie des Beaux-Arts" el 1990 a l'escó d'Henry Sauguet; Prodromidès també va ser president de l'Acadèmia i de l'Institut de França el 2005.

## Filmografia bàsica

* 1956: Les biens de ce monde
* 1959: Archimède le clochard
* 1960: The Baron of the Locks (a.k.a. Le Baron de l'écluse)
* 1960: Le Voyage en ballon (a.k.a. Stowaway in the Sky)
* 1960: Blood and Roses (a.k.a. Et mourir de plaisir)
* 1967: Pillaged (a.k.a. Mise à sac), dir. Alain Cavalier
* 1983: Danton, dir. Andrzej Wajda

## Referències

* ↑ http://www.cdmc.asso.fr/fr/ressources/compositeurs/biographies/prodromides-jean-1927-2016
* ↑ Maguire, Jan. Rene Leibowitz (II): The Music, Tempo, New Series, No. 132 (March 1980), p. 2-10
* ↑ https://www.cinezik.org/compositeurs/index.php?compo=prodromides/cinezik.org. Consultat 23 Març 2016.

## Discografia

* La partitura completa de Prodromidès, Le Voyage en ballon, ha estat publicada en CD per Disques Cinémusique el 2009.
# Partido de Defensa del Ciudadano

Partido de Defensa del Ciudadano fou un partit polític fundat el desembre de 1933 a Barcelona sota el nom d’Agrupación de Defensa del Ciudadano.
La seva finalitat principal era “millorar la situació econòmica i cultural del ciutadà espanyol”. Inicialment, el president fou Juan Montané Sabaté, però més endavant va ser reemplaçat per Manuel Estremera Estella. Tot i els canvis, l’organització continuava activa al febrer de 1936.

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX. Enciclopèdia Catalana, S.A. Barcelona, març del 2000. ISBN 84-412-0466-7, plana 190.
# Pujol d'en Banya

El Pujol d'en Banya és un esperó de 598 metres d'altura del massís del Teix, que es troba al municipi de Sóller, a Mallorca. A la seva falda hi ha un petit mirador ubicat a una de les parades del Tren de Sóller que ofereix unes bones vistes sobre sa vall de Sóller. També hi ha una ruta d'un antic camí que condueix a Deià.

## Referències

* ↑ «Viatjar en un tren del 1912 des de Palma de Mallorca a Soller és una». [Consulta: 15 desembre 2024].
# Mailís

Mailís (en francès Maylis) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 369 | 369 | 337 | 329 | 338 | 329 | 334 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | André Noaillan | |
| 2008- | Sylvie Marsan | |

## Referències

* ↑ «Toponímia occitana». Arxivat de l'original el 2012-03-16. [Consulta: 26 desembre 2010].
# Castèthnavèth

Castèthnavèth (en francès Castelnavet) és un municipi francès situat al departament del Gers i a la regió d'Occitània.

## Administració

Llista d'alcaldes :
| Període | Identitat | Partit |
| 2001- | Michel Sansot | Divers droite |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 250 | 224 | 201 | 154 | 153 | 155 | 149 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 20 agost 2010].
* ↑ Mapa del Gers amb els municipis en gascó
# Arquebisbat de Managua

L'arquebisbat de Managua (llatí: Archidioecesis Managuensis) és una seu metropolitana de l'Església Catòlica a Nicaragua. El 2013 tenia 2.061.000 batejats sobre una població de 2.721.000 habitants. Actualment està regida per l'arquebisbe cardenal Leopoldo José Brenes Solórzano.

## Territori

L'arxidiòcesi comprèn els tres departaments nicaragüencs de Carazo, Managua e Masaya.
La seu arxiepiscopal és la ciutat de Managua, on es troba la catedral de la Immaculada Concepció i l'antiga catedral de Sant Jaume dels Cavallers.
El territori s'estén sobre 5.312 km², i està dividit en 114 parròquies.

## Història

L'arxidiòcesi va ser erigida el 2 de desembre de 1913 amb la butlla Quum iuxta apostolicum effatum del Papa Pius X, prenent el territori de la diòcesi de León en Nicaragua.
El 19 de desembre de 1924 cedí una part del seu territori per tal que s'erigís la diòcesi de Matagalpa.
El 31 d'octubre de 1953 va ser instituït el capítol de la catedral, per efecte de la butlla Est Collegium del Papa Pius XII.

## Cronologia episcopal

* José Antonio Lezcano y Ortega † (10 de desembre de 1913 - 6 de gener de 1952 mort)
* Vicente Alejandro González y Robleto † (6 de gener de 1952 - 17 de juny de 1968 mort)
* Miguel Obando Bravo, S.D.B. (16 de febrer de 1970 - 1 d'abril de 2005 jubilat)
* Leopoldo José Brenes Solórzano, des de l'1 d'abril de 2005

## Estadístiques

A finals del 2013, l'arxidiòcesi tenia 2.061.000 batejats sobre una població de 2.721.000 persones, equivalent al 75,7% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1950 | 1.142.622 | 1.202.866 | 95,0 | 49 | 27 | 22 | 23.318 | | | 141 | 14 |
| 1966 | 417.000 | 438.064 | 95,2 | 132 | 41 | 91 | 3.159 | | 143 | 354 | 44 |
| 1968 | 540.000 | 563.349 | 95,9 | 140 | 44 | 96 | 3.857 | | 131 | 314 | 49 |
| 1976 | 695.239 | 750.987 | 92,6 | 130 | 36 | 94 | 5.347 | | 142 | 350 | 55 |
| 1980 | 905.000 | 921.000 | 98,3 | 158 | 48 | 110 | 5.727 | | 153 | 370 | 67 |
| 1990 | 1.110.000 | 1.189.118 | 93,3 | 93 | 43 | 50 | 11.935 | | 69 | 260 | 72 |
| 1999 | 1.816.880 | 2.271.100 | 80,0 | 122 | 68 | 54 | 14.892 | | 95 | 495 | 85 |
| 2000 | 1.818.880 | 2.273.200 | 80,0 | 138 | 84 | 54 | 13.180 | | 101 | 500 | 90 |
| 2001 | 1.900.300 | 2.273.200 | 83,6 | 147 | 93 | 54 | 12.927 | | 97 | 515 | 95 |
| 2002 | 1.950.310 | 2.385.300 | 81,8 | 151 | 95 | 56 | 12.915 | | 100 | 536 | 97 |
| 2003 | 1.807.300 | 2.386.500 | 75,7 | 147 | 96 | 51 | 12.294 | | 86 | 550 | 100 |
| 2004 | 1.800.300 | 2.400.000 | 75,0 | 158 | 104 | 54 | 11.394 | | 107 | 565 | 92 |
| 2013 | 2.061.000 | 2.721.000 | 75,7 | 214 | 143 | 71 | 9.630 | | 114 | 270 | 114 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Archdiocese of Managua (anglès)
* Pàgina oficial de l'arxidiòcesi (castellà)
* Esquema de la diòcesi a www.gcatholic.org (anglès)
* Butlla Est Collegium, AAS 46 (1954), p. 197 (llatí)
# Coronil·la escorpioide

La coronil·la escorpioide, peu de pardal, herba de l'escorpí tapissots bords o banya de cabra(Coronilla scorpioides) és un arbust de la família de les fabàcies que prolifera en erms, vores de cultius i camins, pastures i matollars, preferentment en substrat calcari, a una altitud de 0-1.600 metres, a la regió mediterrània i Macaronèsia. És present a gairebé tota la península Ibèrica i Balears. Són herbes glabres amb tiges de fins a 35 cm d'alçada, erectes-ascendents. Tenen les fulles crasses, les basals de fins a 30 mm, simples, el·líptiques o suborbiculars, les caulinars trifoliades, amb folíols laterals semblants a estípules foliàcies, estípules membranoses, soldades. Fa inflorescències amb 2-4 flors amb peduncles més llargs que les fulles. Les flors tenen un calze de 2 mm, amb dents petites. La corol·la de 4-6 mm, amb totes les peces gairebé de la mateixa mida. El fruit és un llegum de fins a 55 x 2,5 mm, pèndul, corbat i tetràgona. Floreix i fructifica d'abril a juny. El nombre cromosòmic és n=6.

## Referències

* ↑ Coronilla scorpioides fou descrita per L. Koch i publicat a Syn. Fl. Germ. Helv.: 188 (1835), vegeu «Coronilla scorpioides». Tropicos.org. Missouri Botanical Garden. [Consulta: 19 maig 2013].
* ↑ Coronilla scorpioides a PlantList
* ↑ «Diccionari de la llengua catalana». [Consulta: 30 març 2020].
* ↑ «Peu de pardal» al DIEC
* ↑ «Diccionari de la llengua catalana». [Consulta: 30 març 2020].
* ↑ Coronilla scorpioides en Flora Vascular
* ↑ Liens génétiques entre les flores alpine et pyrénéenne. Küpfer, P. (1971) Ann. Litt. Univ. Besançon, Paris 21: 167-185
* ↑ Chromosome numbers of plants collected during Iter Mediterraneum I in the SE of Spain. Luque, T. & Z. Díaz Lifante (1991) Bocconea 1: 303-364
# Jan Gossaert

Jan Gossaert o Jennyn van Hennegouwe (Wijk bij Duurstede, Utrecht, 1472 - Middelburg, 1533) fou un pintor flamenc del Renaixement considerat un dels precursors de la pintura barroca. També conegut com a Jan Mabuse perquè la seva família provenia de Maubeuge.
Va pintar per a diverses corts a diverses ciutats dels Països Baixos i Itàlia, i d'aquesta forma va conèixer de primera mà els estudis que sobre anatomia, perspectiva i motius clàssics es feien en aquella època. Va combinar elements, propis del renaixement italià (clarobscur, perspectiva, motius clàssics del paganisme grecoromà), amb la vivacitat i precisió tècnica de la pintura flamenca, fent així una particular síntesi amb el Renaixement nòrdic en obres com San Lucas pintant a la Verge (c. 1515, Galeria Nacional de Praga), Neptú i Anfitrite (1516, Staatliche Museum, Berlín) i La Verge amb el Nen (c. 1527, Museu del Prado, Madrid), o Dànae. Va pintar també nombroses versions d'Adam i Eva i molts retrats de personalitats de l'època.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.48. DL M-50.522-2002. ISBN 84-8332-391-5 [Consulta: 3 desembre 2014].
# Lupiac

Lupiac (en francès Lupiac) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 585 | 505 | 433 | 400 | 356 | 312 | 309 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Yves Rispat | UMP |

## Personatges il·lustres

* D'Artagnan, de veritable nom Charles de Batz de Castelmore, nasqué a Lupiac el 1611 i morí el 1673 al setge de Maastricht.

## Referències

* ↑ «Toponímia occitana». Arxivat de l'original el 2009-12-26. [Consulta: 21 agost 2010].
* ↑ Mapa del Gers amb els municipis en gascó
# Margoèt e Mèimers

Margoèt e Mèimers (en francès Margouët-Meymes) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 302 | 302 | 231 | 207 | 185 | 173 | 192 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Béatrice Thorignac | |

## Referències

* ↑ Toponímia occitana Arxivat 2009-12-26 a Wayback Machine. s'inclina per Meimers sense accent
* ↑ Mapa del Gers amb els municipis en gascó
# Montlesun

Montlesun (en francès Monlezun) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 265 | 218 | 179 | 195 | 199 | 189 | 203 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Lille | PCF |

## Referències

* ↑ «Toponímia occitana». Arxivat de l'original el 2009-12-26. [Consulta: 21 agost 2010].
* ↑ Mapa del Gers amb els municipis en gascó
# Arroeda

Arroeda (en francès Arrouède) és un municipi francès situat al departament del Gers i a la regió d'Occitània.

## Administració i política
### Alcaldes

Llista d'alcaldes :
| Període | Identitat | Partit |
| 2001-2008 | René Couzinet | Divers gauche |
| 2008- | Michel Ducos | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 108 | 94 | 81 | 77 | 70 | 78 | 82 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 22 agost 2010].
* ↑ Mapa del Gers amb els municipis en gascó
# Tinya del cuir cabellut

La tinya del cuir cabellut (coneguda també en llatí com a tinea capitis; o com tinya del cap o tinya del cabell) és una infecció per fongs cutània (dermatofitosi) del cuir cabellut. La malaltia és causada principalment per dermatòfits dels gèneres Trichophyton i Microsporum que envaeixen la tija del cabell. La presentació clínica sol ser una o múltiples clapes de pèrdua de cabell, de vegades amb un patró de "punt negre" (sovint amb pèls trencats), que pot anar acompanyat d'inflamació, descamació, pústules i picor. Poc freqüent en adults, la tinea capitis es veu predominantment en nens prepuberals, més sovint en nens que en nenes. La forma més inflamatòria s'anomena queri.
Almenys vuit espècies de dermatòfits estan associades amb la tinea capitis. Els casos d'infecció per Trichophyton predominen des d'Amèrica Central fins als Estats Units i en algunes parts d'Europa occidental. Les infeccions per espècies de Microsporum es troben principalment a Amèrica del Sud, Europa central i meridional, Àfrica i Orient Mitjà. La malaltia és infecciosa i es pot transmetre per humans, animals o objectes que alberguen el fong. El fong també pot existir en estat portador al cuir cabellut, sense simptomatologia clínica.
El tractament de la tinea capitis requereix un agent antifúngic oral, com la griseofulvina, la terbinafina, l'itraconazole o el fluconazole.

## Referències

* ↑ Fitzpatrick's Dermatology in General Medicine. Nova York: McGraw-Hill, Medical Pub. Division, 2003, p. 645. ISBN 0-07-138076-0.
# Ampulícids

Els ampulícids (Ampulicidae) són una família d'himenòpters apòcrits. És un grup petit (unes 200 espècies) principalment tropical de vespes apoidees.
Són vespes paràsites, totes usen paneroles com a preses per alimentar a les seves larves. Tenen mandíbules allargades, una constricció semblant a un coll darrere del cap, solcs al tòrax i un abdomen amb un pecíol marcat. Moltes s'assemblen a les formigues altres tenen un brillant color blau o verda maragda.

## Referències

* ↑ Aguiar, A.P.; Deans, A.R.; Engel, M.S.; Forshage, M.; Huber, J.T.; Jennings, J.T.; Johnson, N.F.; Lelej, A.S.; Longino, J.T. «Order Hymenoptera Linnaeus, 1758. In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013)». Zootaxa, 3703, 2013, pàg. 1–82.
# Arquebisbat de la Mare de Déu a Moscou

L' Arquebisbat de la Mare de Déu de Moscou (rus: Архиепархия Матери Божией в Москве, llatí: Archidioecesis Moscoviensis Matris Dei) és una seu metropolitana de l'Església Catòlica a Rússia. El 2016 tenia 70.000 batejats sobre una població de 58.800.000 habitants. Actualment està regida per l'arquebisbe Paolo Pezzi, F.S.C.B.

## Territori

L'arxidiòcesi comprèn un vast territori comprès a la part centro-septentrional de la Rússia europea.
La seu arxiepiscopal és la ciutat de Moscou, on es troba la catedral de Immaculada Concepció.
El territori s'estén sobre 2.629.000 km², i està dividit en 62 parròquies.

## Història

L'administració apostòlica de Moscou dels Llatins va ser erigida el 13 d'abril de 1991 mitjançant la butlla Providi quae Decessores del papa Joan Pau II, prenent el territori a l'arxidiòcesi de Mahiliou i de la diòcesi de Tiraspol.
El 23 de novembre de 1999 va cedir una part del seu territori en benefici de l'establiment de l'administració apostòlica de la Rússia Meridional Europea (actual diòcesi de Sant Climent a Saràtov) i al mateix temps va assumir el nom d'administració apostòlica de la Rússia Europea Septentrional.
L'11 de febrer de 2002, en virtut de la butlla Russiae intra fines del mateix Joan Pau II, l'administració apostòlica va ser elevada al rang d'arxidiòcesi metropolitana i va prendre el seu nom actual.

## Cronologia episcopal

* Tadeusz Kondrusiewicz (13 d'abril de 1991 - 21 de setembre de 2007 nomenat arquebisbe de Minsk-Mahiliou)
* Paolo Pezzi, F.S.C.B., des del 21 de setembre de 2007

## Estadístiques

A finals del 2016, la diòcesi tenia 70.000 batejats sobre una població de 58.800.000 persones, equivalent al 0,1% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 200.000 | 58.820.000 | 0,3 | 91 | 37 | 54 | 2.197 | 2 | 82 | 115 | 61 |
| 2001 | 200.000 | 58.820.000 | 0,3 | 109 | 51 | 58 | 1.834 | 2 | 89 | 115 | 56 |
| 2002 | 200.000 | 58.820.000 | 0,3 | 122 | 57 | 65 | 1.639 | 1 | 96 | 123 | 58 |
| 2003 | 200.000 | 58.820.000 | 0,3 | 132 | 60 | 72 | 1.515 | 1 | 15 | 108 | 63 |
| 2004 | 200.000 | 58.820.000 | 0,3 | 137 | 66 | 71 | 1.459 | 1 | 108 | 129 | 63 |
| 2013 | 200.000 | 58.800.000 | 0,3 | 123 | 47 | 76 | 1.626 | 1 | 114 | 116 | 62 |
| 2016 | 70.000 | 58.800.000 | 0,1 | 117 | 48 | 69 | 598 | 1 | 104 | 98 | 62 |

## Fonts

* Anuari pontifici del 2017 i anteriors, publicat a www.catholic-hierarchy.org a la pàgina Archdiocese of Moscow (anglès)
* Pàgina oficial de la diòcesi (rus)
* Esquema de la diòcesi a www.gcatholic.org (anglès)
* Butlla Providi quae Decessores (llatí)
* Butlla Russiae intra fines (llatí)

## Vegeu també

* Catedral de la Immaculada Concepció (Moscou)
* Catedrals a Rússia
# Arthur Johnson

Arthur Johnson (nascut el 1879) va ser un jugador i entrenador de futbol irlandès.
Va ser el primer jugador de la història del Reial Madrid en marcar un gol al FC Barcelona, el 13 de maig de 1902, a un partit que l'equip madrileny va perdre per 3-1. El 1910 va esdevenir el primer entrenador del Reial Madrid, càrrec que va mantenir durant deu temporades, sent el segon entrenador que més temps ho ha estat, per darrere de Miguel Muñoz.

## Palmarès
### Com a jugador

* 4 Copes del Rei: 1904/05, 1905/06, 1906/07, 1907/08
* 6 Campionats regionals: 1902/03,1903/04, 1904/05, 1905/06, 1906/07, 1907/08

### Com a entrenador

* 1 Copa del Rei: 1916/17
* 4 Campionats regionals: 1912/13, 1915/16, 1916/17, 1917/18

## Enllaços externs

* Arthur Johnson - Web oficial del Reial Madrid CF (castellà)
# Arthur Machen

Arthur Machen (Nghaerllion ar Wysg, Gwent, 3 de març de 1863 – Amersham, Anglaterra, 15 de desembre de 1947) fou un escriptor de novel·les de terror nascut a Gal·les. És conegut principalment pels seus llibres de temàtica fantàstica i sobrenatural, d'entre els quals destaca El gran déu Pan.
# Articulació zigapofisària

Les articulacions zigapofisàries (o articulacions interapofisàries, referides a les vèrtebres) són un conjunt d'articulacions sinovials i planes entre les apòfisis articulars de dues vèrtebres adjacents. Hi ha dues articulacions zigapofisàries en cada segment de moviment de la columna vertebral i cada articulació zigapofisària està innervada pels nervis meningis recurrents.
# Artur Becker

Artur Becker (Remscheid, 12 de maig del 1905 - ?, abril-maig del 1938) fou un jove funcionari comunista alemany que formà part del contingent de voluntaris alemanys del Batalló Thälmann de les Brigades Internacionals durant la Guerra Civil espanyola, com a comissari polític.
Becker arribà a Espanya l'estiu del 1937 per a participar en una commemoració de la Festa del Treball, però s'adonà de la baixa moral dels voluntaris alemanys després de la desfeta de Terol i decidí demanar l'ingrés a la unitat en qualitat de comissari polític.
Malgrat l'existència de versions diferents relatives a la seva mort, sembla que aquesta tingué lloc quan Becker defensava amb una metralladora la retirada dels seus companys. Algunes fonts asseguren que fou capturat, torturat i mort per membres de la Gestapo, mentre d'altres afirmen que la mort es produí per les ferides en el camp de batalla. La seva mort el convertí en un mite pels comunistes alemanys i el seu exemple esdevingué model de comportament a l'Alemanya de l'Est.

## Enllaços externs

* Llibre sobre els voluntaris alemanys a la Guerra Civil espanyola
# Arturo Igoroin Sanjurjo

Arturo Igoroin Sanjurjo, més conegut com a Sívori, és un futbolista basc, nascut a Vitòria el 14 de setembre de 1976. Ocupa la posició de davanter.

## Trajectòria

Es va formar al planter del Deportivo Alavés. Després de destacar dos anys amb l'Alavés B, debuta amb el primer equip en un encontre de Segona Divisió de la campanya 96/97. A l'any següent puja al planter, tot convertint-se en un dels puntals dels vitorians durant dues temporades, en les quals hi marcaria 11 gols en 74 partits.
La seua progressió possibilita el fitxatge per l'Athletic Club, però només hi disputaria 13 partits de la temporada 99/00, els únics de la seua carrera a primera divisió.
A l'any següent recala al Córdoba CF. A l'equip andalús hi qualla una discreta temporada abans d'incorporar-se al CD Leganés el 2001. Al conjunt madrileny passa altres dues campanyes a Segona Divisió, alternant la titularitat i la suplència.
A partir de la temporada 03/04, el davanter va romandre durant cinc anys sota la disciplina del FC Cartagena. La temporada 08/08, fitxa per un altre murcià, l'Águilas CF.

## Enllaços externs

* Fitxa de Sívori
# Arturo Soria Mata

Arturo Soria Mata va ser un urbanista espanyol conegut especialment per la seva formulació de la ciutat lineal.
Nat a Madrid el 1844, fou de formació autodidacta. Hom hi veu influències de Herbert Spencer i Cerdà. Començà a desenvolupar la seva teoria a partir de 1886.
Morí el 1920.